แนวคิดเลือกหุ้นแบบ 3 ล้อถูกหวย IO3 มีอะไรบ้าง
IO3 อ่านว่า ไอ-โอ-ทรี ย่อมาจาก Intersection of 3 Wheels หรือแปลเป็นไทยง่าย ๆ ว่าแนวคิดเลือกหุ้นแบบ 3 ล้อถูกหวย ถ้าเจอหุ้นที่มีครบ 3 ล้อ ยิ่งถ้ากราฟเทคนิคคอนเฟิร์มด้วย หุ้นตัวนั้นมีโอกาสสร้างผลตอนแทนที่สุดยอด อุปมาอุปมัยกับแนวคิดการเลือกหุ้นที่ต้องการ 3 ปัจจัยมาพร้อม ๆ กัน เพื่อกลายเป็นหุ้นที่สุดยอด ประกอบด้วย

HIGH GROWTH
คำว่า HIGH GROWTH สำหรับแนวคิด IO3 คือ บริษัทที่มั่นใจว่ากำไรสุทธิมีแนวโน้มเติบโตอย่างน้อย 20 – 30% ในระยะเวลา 1 – 3 ปีข้างหน้า ซึ่งเป็นหุ้นที่มีโอกาสทำกำไรได้ดีกว่าตลาดอย่างแน่นอน ปัจจุบันเศรษฐกิจไทยโตอยู่ราว 3% ต่อปี ดังนั้น การจะหาหุ้นที่กำไรโตได้ 20 – 30% พูดเลยว่าไม่ง่าย กลยุทธ์ในการเติบโต, วิสัยทัศน์, และฝีมือของทีมผู้บริหาร 3 อย่างนี้คือสิ่งสำคัญ นอกจากนั้นเป็นเรื่องของ Model ธุรกิจ, ชนิดอุตสาหกรรมของบริษัทนั้น ๆ ก็มีส่วนเช่นกัน
HIGH GROWTH ซึ่งคือปัจจัยแรกใน IO3 คือปัจจัยที่สำคัญที่สุดจาก 3 ปัจจัย ซึ่งต้องทุ่มแรงทั้งหมดที่มีในการวิเคราะห์หุ้นกับปัจจัยนี้ ไม่ได้หาหุ้นที่กำไรมีโอกาสเติบโตดี แต่หาหุ้นที่มั่นใจมาก ๆ ว่ากำไรจะเติบโตได้ดี ซึ่งการจะสร้างความมั่นใจได้นั้น จำเป็นต้องหาค้นคว้า และวิเคราะห์ข้อมูลเชิงลึกอย่างจริงจัง

LOW HOPE
คือ หุ้นที่ตลาดมีความคาดหวังต่ำ ปัจจัยนี้หลายคนมักจะนำไปปะปนกับเรื่อง Valuation ถ้าหุ้นขึ้นเยอะ หรือ Valuation แพง ก็มักจะเรียกว่าหุ้น High Hope จริง ๆ แล้วสำหรับแนวคิด IO3 หุ้น Low Hope ไม่ได้เกี่ยวกับเรื่อง Valuation เป็นหลัก แต่ดูได้จาก 2 ปัจจัย คือ
- Undiscover หุ้นที่นักวิเคราะห์ ยังไม่ cover ส่วนมากเป็นหุ้นขนาดกลาง/เล็กที่ตลาดยังไม่รู้จัก (Undiscover) หรืออาจเป็นหุ้นที่ขาดสภาพคล่อง และเมื่อกำไรบริษัทโตมาก ๆ นักข่าวเริ่มสนใจ เริ่มมีนักวิเคราะห์เข้ามาดู หนังสือพิมพ์เริ่มลง หุ้น LOW HOPE ก็จะมีแรงซื้อเข้ามาจากนักลงทุน
- Hold/Sell หุ้นที่นักวิเคราะห์และหนังสือพิมพ์แนะนำ ขาย (SELL/Underweight) หรือแนะนำถือ (HOLD/Neutral) โดยธรรมชาตินักลงทุนมักจะมองหาหุ้นที่นักวิเคราะห์แนะนำ “ซื้อ” แต่แท้จริงแล้วหุ้นที่นักวิเคราะห์ออกบทวิเคราะห์แนะนำซื้อมาก ๆ มันคือหุ้น HIGH HOPE ที่เต็มไปด้วยความคาดหวังของนักลงทุนที่อ่านและซื้อหุ้นไปก่อนหน้านี้ ถ้าหากผลประกอบการไม่เป็นอย่างที่คาดหวัง หุ้น HIGH HOPE จะลงได้แรง

REASONABLE PRICE
ล้อที่ 3 ของแนวคิดเลือกหุ้นแบบ 3 ล้อถูกหวยคือ เรื่อง Valuation ซึ่งยากมากที่ทุกวันนี้จะหาหุ้นที่ Valuation ถูก + HIGH GROWTH แต่ก็ไม่ใช่ว่าไม่มี โอกาสมีเสมอสำหรับคนที่ทำงานหนัก สำหรับเรื่อง Valuation หรือ REASONABLE PRICE มักดู P/E เป็นหลัก ขอให้ P/E ไม่แพงกว่า GROWTH RATE เป็นใช้ได้ ยิ่งถ้าได้หุ้นที่ P/E ต่ำกว่า Growth ถือว่าเป็นกำไรชีวิต
ความรู้ทางการเงิน,ตลาดการเงิน & ผลิตภัณฑ์และบริการทางการเงิน